בוב בני

אמיליוס ואחמאנס (; 18 במאי 1926 – 29 במרץ 2011), הידוע בשם הבמה שלו בוב בני, היה זמר ומחזאי בלגי. בני ייצג את בלגיה באירוויזיון 1959 ובאירוויזיון 1961.

 ביוגרפיה 
בני החל את קריירתו בשלהי מלחמת העולם השנייה, כשהחל להופיע בקביעות בבית קפה בעיר הולדתו. בתחילת שנות החמישים, הופיע בני באופן רציף בתוכנית רדיו, והוציא את אלבום בכורתו, Mijn haart spreekt tot u (הלב שלי מדבר אלייך). בשנת 1957, הוציא לאור את הסינגל "Cindy, Oh Cindy", שהגיע למקום השני במצעד הסינגלים הפלנדרי.

ב-1959 הכריזה רשות השידור הבלגית כי בני נבחר לייצג את מדינתו באירוויזיון 1959, עם השיר "Hou toch van mij". גמר התחרות התקיים ב-11 במרץ 1959, בעיר קאן, צרפת. בתום ההצבעות, בני הגיע למקום השישי עם תשע נקודות.Eurovision Song Contest National Finals database – 1959 Hou toch van mij"Hou toch van mij" at diggiloo.net ב-1961, בני נבחר פעם נוספת לייצג את בלגיה באירוויזיון 1961, עם השיר "September, gouden roos". התחרות נערכה גם היא בקאן, ב-18 במרץ 1961.Eurovision Song Contest National Finals database – 1961 בני הגיע למקום ה-15 והאחרון עם נקודה אחת בלבד מלוקסמבורג."September, gouden roos" at diggiloo.net בשנת 1963, הוציא לאור את השיר "Waar en wanneer", שהגיע למקום השלישי במצעד הסינגלים הפלנדרי, ו-"Alleen door jou", שהגיע למקום החמישי.

בשנת 2001 לקה בני באירוע מוחי. באותה שנה יצא מהארון כהומוסקסואל. בשנת 2006, חגג את יום הולדתו ה-80, שם הצהיר כי הוא הבריא באופן מוחלט. ב-29 במרץ 2011, נפטר בני בבית אבות בעיר הולדתו.

 קישורים חיצוניים 

 הערות שוליים 

קטגוריה:זמרים בלגים
קטגוריה:זמרים להט"בים
קטגוריה:להט"בים בלגים
קטגוריה:מחזאים בלגים
קטגוריה:נציגי בלגיה באירוויזיון
קטגוריה:משתתפי אירוויזיון 1959
קטגוריה:משתתפי אירוויזיון 1961
קטגוריה:בלגים שנולדו ב-1926
קטגוריה:נפטרים ב-2011